b'\n_START_ARTICLE_\nEkpeyes\n_START_SECTION_\nHist\xc3\xb2ria\n_START_PARAGRAPH_\nEls ekpeyes han viscut durant molt de temps en el territori que t\xc3\xa9 els l\xc3\xadmits al riu Orashi, a l\'oest i el riu Sombreiro, a l\'est que t\xc3\xa9 pres\xc3\xa8ncia humana des del 3000 aC. L\'any 1000 ja es troba un gran assentament al seu centre geogr\xc3\xa0fic, en una zona que en l\'actualitat es diu Akoh (Terra seca) i Egi. El naixement i expansi\xc3\xb3 del Regne de Ben\xc3\xadn, en els segles seg\xc3\xbcents va for\xc3\xa7ar que els igbo-parlants descendissin a trav\xc3\xa9s del riu N\xc3\xadger fins a l\'actual Ekpeyeland. Hi va haver una crisi sociopol\xc3\xadtica en la qual va n\xc3\xa9ixer el Clan Ekpeye._NEWLINE_Hi va haver una minoria dels ekpeyes, juntament amb immigrants igbos que havien rebut influ\xc3\xa8ncia cultural de Ben\xc3\xadn, van emigrar cap al nord i van fundar el que avui en dia \xc3\xa9s el territori Ogba, cosa que es pot comprovar perqu\xc3\xa8 la seva llengua ha rebut influ\xc3\xa8ncies importants de les lleng\xc3\xbces ekpeye i igbo. Avui en dia existeix el relat hist\xc3\xb2ric com\xc3\xba dels ekpeyes i ogbes que diu que tots dos grups s\xc3\xb3n fills d\'un mateix pare per\xc3\xb2 que tenien mares diferents. Cal el 1542, durant el regnat de l\'Oba de Ben\xc3\xadn, Awarre, quan el Regne de Ben\xc3\xadn estava en el seu punt \xc3\xa0lgid, aquest Ogba, un beninitzat, va crear la teoria que el seu progenitor com\xc3\xba era un pr\xc3\xadncep de Ben\xc3\xadn; va anomenar a aquest progenitor amb el nom d\'Akalaka, que no \xc3\xa9s cap de les personalitats que s\'han esmentat en les hist\xc3\xb2ries de Ben\xc3\xadn. Hi ha la creen\xc3\xa7a que aquest havia deixat el Regne de Ben\xc3\xadn a causa de les lluites internes de la fam\xc3\xadlia reial i va fugir amb la seva fam\xc3\xadlia enmig de rumors que era deslleial a l\'Oba. Van emigrar cap al sud, seguint el riu N\xc3\xadger i es van assentar a la riba del riu Orashi (a l\'actual poble d\'Ubie, a Ekpeyel\xc3\xa0ndia)._NEWLINE_Durant tot el temps, els ekpeyes van viure en poblats en els quals hi havia entre una i set de les fam\xc3\xadlies originals ekpeyes: imaji, uchi, agolo, uzhi, ishikoloko, edyiwulu i akpa i practicaren una democr\xc3\xa0cia representativa completa._NEWLINE_Per\xc3\xb2 quan les forces pol\xc3\xadtiques van canviar a causa de l\'Imperi Brit\xc3\xa0nic, primer es va establir un pseudo-regnat establert per un Nworisa Odu del poblat d\'Ogbele que va desafiar als brit\xc3\xa0nics. Aquest, per\xc3\xb2 fou pacificat quan se\'l va recon\xc3\xa9ixer com Eze (Rei) d\'Ekpeye i posteriorment fou obligat que an\xc3\xa9s a Degema, un centre administratiu colonial on va morir a la d\xc3\xa8cada de 1890._NEWLINE_Eze Ashirim, que es va convertir en el primer Eze Ekpeye Logbo, va portar la pau i la pompa a la monarquia ekpeye i va rebre el reconeixement del govern nigeri\xc3\xa0, que va ajudar a la seva influ\xc3\xa8ncia pol\xc3\xadtica a la regi\xc3\xb3. En l\'actualitat (2006), la venerada monarquia est\xc3\xa0 en mans de Sa Altesa Reial Eze Robinson O. Robinson, el segon Eze Ekpeye Logbo de la terra Ekpeye, un oficial de la For\xc3\xa7a A\xc3\xa8ria Nigeriana retirat._NEWLINE_Tot i que moltes de les monarquies de la regi\xc3\xb3 solen ser heredit\xc3\xa0ries, el monarca d\'Ekpeye \xc3\xa9s un dels pocs que \xc3\xa9s escollit en un proc\xc3\xa9s democr\xc3\xa0tic, en el que tots els fills o filles del rei poden competir pel tron quan aquest queda vacant.\n_START_SECTION_\nCultura\n_START_PARAGRAPH_\nEls ekpeyes s\xc3\xb3n un grup molt din\xc3\xa0mic culturalment. La seva cultura \xc3\xa9s una barreja entre una cultura pr\xc3\xb2pia ekpeye, la cultura dels ve\xc3\xafns ijaws i la influ\xc3\xa8ncia de la cultura igbo. La cultura ekpeye \xc3\xa9s molt similar a l\'igbo a causa que han tingut relacions amb aquest poble des de fa molt de temps i aquesta ha estat molt intensa. No obstant aix\xc3\xb2, hi ha difer\xc3\xa8ncies, tot i que no estan massa clares. per exemple, en les  m\xc3\xa0scares dels ekpeyes d\'Egbukele (que han rebut influ\xc3\xa8ncia dels ijaws) s\xc3\xb3n diferents de les cl\xc3\xa0ssiques m\xc3\xa0scares igbos, per\xc3\xb2 les m\xc3\xa0scares ekpeyues d\'Aarungu i d\'Owu s\xc3\xb3n formalment similars a les igbos.\n_START_SECTION_\nLlengua\n_START_PARAGRAPH_\nEls ekpeyes parlen la llengua ekpeye, una llengua igboide. Els seus dialectes principals s\xc3\xb3n: l\'ako, l\'upata, l\'ubie i l\'igbudu. La paraula ekpeye deriva d\'"Akpaohia" (Akpa + Ohia), que significa literalment "Territori Principal" o "Arbust Principal".'